Uznesenie Krajského súdu Bratislava sp. zn. 5Sa/45/2016 z 6. 11. 2016
Uznesenie Krajského súdu Bratislava z 6. novembra 2016, sp. zn. 5Sa/45/2016, ECLI:SK:KSBA:2016:1016201782.1
Súd: Krajský súd Bratislava
Spisová značka: 5Sa/45/2016
ECLI: ECLI:SK:KSBA:2016:1016201782.1
Dátum vydania: 6. 11. 2016
Forma: Uznesenie
Text rozhodnutia
Súd: Krajský súd Bratislava Spisová značka: 5Sa/45/2016 Identifikačné číslo súdneho spisu: 1016201782 Dátum vydania rozhodnutia: 07. 11. 2016 Meno a priezvisko sudcu, VSÚ: JUDr. Eva Fulcová ECLI: ECLI:SK:KSBA:2016:1016201782.1 Uznesenie Krajský súd v Bratislave v právnej veci žalobkyne: S.. K. D., D. K. XX, D., proti žalovanej: Sociálna poisťovňa - ústredie, so sídlom ul. 29. augusta 8-10 Bratislava, v konaní o opravnom prostriedku žalobkyne zo dňa 22.6.2016 voči rozhodnutiu žalovanej č.: XXX XXX XXXX X zo dňa 17.5.2016 takto r o z h o d o l : Krajský súd v Bratislave konanie z a s t a v u j e . Žiaden z účastníkov konania nemá právo náhradu trov konania. o d ô v o d n e n i e : 1. Dňa 27.9.2016 bolo Krajskému súdu v Bratislave (ďalej len „správny súd“) žalovanou s poukazom na § 219 zák. č. 461/2003 Z.z. o sociálnom poistení (ďalej len „zákon o sociálnom poistení“) doručené odvolanie žalobkyne zo dňa 22.6.2016 voči prvostupňovému neprávoplatnému rozhodnutiu žalovanej č. XXX XXX XXXX X zo dňa 17.5.2016 vo veci žiadosti o invalidný dôchodok. Odvolanie bolo žalovanej doručené dňa 28.6.2016. 2. Žalovaná o predmetnom opravnom prostriedku - odvolaní rozhodla rozhodnutím č. XXX XXX XXXX X - X.. zo dňa 29.9.2016, ktorým vyhovela opravnému prostriedku žalobkyne, a súčasne zrušila rozhodnutie č. XXX XXX XXXX X zo dňa 17.5.2016 a vydala nové rozhodnutie o priznaní invalidného dôchodku č. XXX XXX XXXX X - I. zo dňa 29.9.2016. 3. Pred vydaním rozhodnutia č. XXX XXX XXXX X - I. zo dňa 29.9.2016 žalovaná opätovne posúdila zdravotný stav žalobkyne a vypracovala lekársku správu (zápisnicu) zo dňa 21.9.2016. V závere zápisnice je uvedené, že žalobkyňa súhlasí s lekárskym posúdením a určenou mierou poklesu vykonávať zárobkovú činnosť, ako aj s dátumom vzniku invalidity a opravný prostriedok zo dňa 22.6.2016 berie späť a žiada o zastavenie konania na príslušnom súde. Uvedené potvrdila vlastnoručným podpisom. 4. Na základe vyššie uvedených skutočností súd podľa § 99 písm. a) zák. č. 162/2015 Z.z. Správny súdny poriadok (ďalej ako „S.s.p.“) konanie zastavil. 5. O trovách konania súd rozhodol s poukazom na § 170 písm. b) S.s.p. Poučenie: Proti tomuto rozsudku možno podať kasačnú sťažnosť v lehote jedného mesiaca odo dňa jeho doručenia na Najvyšší súd Slovenskej republiky prostredníctvom Krajského súdu v Bratislave, písomne, v dvoch vyhotoveniach. V kasačnej sťažnosti sa musí popri všeobecných náležitostiach (z kasačnej sťažnosti musí byť zjavné, ktorému súdu je určené, kto ho robí, ktorej veci sa týka a čo sleduje, a musí byť podpísaná a datovaná; kasačnú sťažnosť treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné; ak účastník nepredloží potrebný počet rovnopisov a príloh, súd vyhotoví kópie na jeho trovy) označiť napádané rozhodnutie, údaj, kedy napádané rozhodnutie bolo sťažovateľovi doručené, opísanie rozhodujúcich skutočností tak, aby bolo zrejmé, v akom rozsahu a z akých dôvodov podľa § 440 S.s.p. sa podáva a návrh výroku rozhodnutia (§ 445 ods. 1 S.s.p). Kasačnú sťažnosť možno odôvodniť len tým, že krajský súd v konaní alebo pri rozhodovaní porušil zákon tým, že a) na rozhodnutie vo veci nebola daná právomoc súdu v správnom súdnictve, b) ten, kto v konaní vystupoval ako účastník konania, nemal procesnú subjektivitu, c) účastník konania nemal spôsobilosť samostatne konať pred krajským súdom v plnom rozsahu a nekonal za neho zákonný zástupca alebo procesný opatrovník, d) v tej istej veci sa už skôr právoplatne rozhodlo alebo v tej istej veci sa už skôr začalo konanie, e) vo veci rozhodol vylúčený sudca alebo nesprávne obsadený krajský súd, f) nesprávnym procesným postupom znemožnil účastníkovi konania, aby uskutočnil jemu patriace procesné práva v takej miere, že došlo k porušeniu práva na spravodlivý proces, g) rozhodol na základe nesprávneho právneho posúdenia veci, h) sa odklonil od ustálenej rozhodovacej praxe kasačného súdu, i) nerešpektoval záväzný právny názor, vyslovený v zrušujúcom rozhodnutí o kasačnej sťažnosti alebo j) podanie bolo nezákonne odmietnuté. (§ 440 ods. 1 S.s.p).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1016201782.1 (dáta aktuálne k 2. 11. 2026). Záväzné je znenie zverejnené súdom.




